दिल्ली, 30 जुलाई, 2013। आज हिन्दी भवन में ‘पॉलेमिक’ और ‘बिगुल मज़दूर दस्ता’ ने ‘मिस्र में क्रान्ति और प्रतिक्रान्ति’ विशय पर एक परिचर्चा का आयोजन किया जिसमें मुख्य वक़्ता के रूप में अमेरिका की जानी मानी श्रमिक संगठनकर्ता और साम्राज्यवाद विरोधी एक्टिविस्ट सुजै़न एडली ने भाग लिया। सुज़ैन एडली अरब अमेरिकी समुदाय की संगठनकर्ता भी हैं और वह ‘अरब जनउभार’ को करीबी से देखती आयी हैं। परिचर्चा मुख्य रूप से 2011 की शुरुआत से अरब विश्व और खासकर मिस्र में चल रहे सामाजिक और राजनीतिक आन्दोलनों पर केन्द्रित रही।